PK ტყვიამფრქვევი

PK ტყვიამფრქვევი
კალაშნიკოვის ტყვიამფრქვევი — საბჭოთა წარმოების საყოველთაო დანიშნულების ტყვიამფრქვევი, რომელიც შემუშავებული იქნა 1961 მიხეილ კალაშნიკოვის მიერ SG-43-ის და DP ტყვიამფრქვევი-ის ჩანაცვლების მიზნით, იგი დღემდე იწარმოება რუსეთში და ფართოდ გამოიყენება რუსეთში, როგორც ქვეითთა ასევე საარტილერიო და სატანკო ნაწილებში, ასევე გარკვეული რაოდენობა გამოიყენება ვერტმფრენებზე. პკ ლიცენზიით თუ ლიცენზიის გარეშე წარმოებული იქნა მრავალ ქვეყანაში, მათ შორის: ბულგარეთი, ჩინეთი, რუმინეთი, სერბეთი, უნგრეთი, უკრაინა და პოლონეთი.
კონსტრუქციის აღწერა
პკ კონსტრუქციით საკმაოდ წააგავს კალაშნიკოვის სისტემის საიერიშო შაშხანებს, მათ შორის აღსანიშნავია საკეტი სისტემის მსგავსება, თუმცა პკ-ს საკეტი იმით განსხვავდება, რომ ის გახსნილია, ანუ საკეტში დამატებითი ტყვია არ ინახება, რაც ხელს უწყობს სხვადასხვა სახის ტექნიკური შემთხვევების პრევენციას.
პკ ძალიან გამძლე ტყვიამფრქვევია, თავისმხრივ, ეს მარტივი სისტემის თამსახურებაა, თუმცა მეორესმხრივ, უნდა აღინიშნოს, რომ ტყვიამფრქვევი საკმაოდ სქელი, 1.5მმ სისქის მქონე მეტალისაგან მზადდება, რაც მას გამძლეობას მატებს.
ტყვიამფრქვევს გააჩნია რკინის სტანდარტული სამიზნეები, თუმცა მასზე ბევრი სხვადასხვა სახის ოპტიკის დაყენება შეიძლება. ეს დამოკიდებულია ტყვიამფქვევის ვარიანტზე, მაგალითად, პკნ-ზე შესაძლოა ღამის ხედვის და თერმული ოპტიკების დაყენება, თუმცა თანამედროვე წარმოების ბევრ პკ-ზე სამიზნეების დაყენება ძალიან მარტივია. ტყვიამფქვევის დაყენება, აგრეთვე შესაძლებელია სამფეხიან სადგამზე, რაც მას სტაბილურობას მატებს და სროლის მანძილის გაზრდას უწობს ხელს. პკმ-ის ზოგიერთი ვერსიის დამონტაჟება ასევე შესაძლებელია საზენიტო სადგამზე. თუმცა, თანამედროვე ავიაციის წინააღმდეგ პკ-ს თითქმის უძლურია სროლის დაბალი ტემპის და ტყვიის სისუსტის (ავიაციის წინააღმდეგ) გამო.
ვარიანტები
პკ - თავდაპირველი საწყისი ვარიანტი, წარმოებაში ჩაშვებული იქნა 1961 წელს.
პკს - სამფეხიან 6T2 სადგამზე დასადგამი პკ, სადგამი იწონის 7.5 კილოგრამს და ზრდის ტყვიამფრქვევის სიზუსტეს დიდ მანძილზე.
პკმ - პს-ს მოდერნიზებული ვერსია, შემსუბუქებული იქნა 1.5 კილოგრამით, ასევე შეცვილი იქნა ლულის დაბოლოების დიზაინი.
პკმნ - პკმ-ის ვერსია, რომელზეც შესაძლებელია ნსპუ-3 და ნსმუპ ღამის ხედვის ოპტიკების დაყენება.
პკმს - პკმ-ის ვერსია, რომელიც იდგევა 6T5 სამფეხიან დასადგამზე, რომელიც 4.5 კილოგრამს იწონის
პკტ - ტანკებზე და ჯავშანტრანსპორტიორებზე დასაყენებელი ვერსია, გამოირჩევა უფრო გრძელი და გამძლე ლულით, გაზრდილია სროლის ტემპი და ეფექტიანი მოქმედების მანძილი, პკტ-ს, ასევე არ გააჩნია კონდახი და ისვრის ელექტრონული სასხლეტის საშუალებით.
პკტმ - პკტ-ს მოდერნიზებული ვერსია.
პკპ პეჩენეგი - ღრმად მოდერნიზებული ახალი წარმოების რუსული ვარიანტი, გამოირჩევა სრულიად ახალი შეცვლილი დიზაინის მქონე ლულით, რომლის მოხსნა შეუძლებელია, გაზრდილია წონა 8.2 კილოგრამამდე.
უცხოური ვარიანტები
ზასტავა მ84 - იუგოსლავიაში წარმოებული პკმ-ის ვარიანტი, განსხვავდება კონდახის და ლულის დიზაინით.
ზასტავა მ86 - იუგოსლავიაში წარმოებული პკმტ-ს ვერსია.
ტაიპ 80 - ჩინეთში წარმოებული პკმ-ია ასლი.
მდ.66 - რუმინული წარმოების პკმ, გამოირჩევა მომატებული წონით 8 კილოგრამამდე.
მგ-1მ - ბულგარული წარმოების პკმ, განსხვავდება ლულის დიზაინით.
კმ-7,62 - უკრაინული წარმოების პკმ.
ოპერატორები
- გამოიყენება ჩინური წარმოების ტაიპ 80.
— სტანდარტული საყოველთაო დანიშნულების ტყვიამფრქვევი ქართულ ჯარსა და პოლიციაში, შეიარაღებაშია საბჭოთა და ბულგარული წარმოების მრავალი ვერსია და გამოიყენება ყველა სახის საბრძოლო ბრიგადებში, მომავალში ჩანაცვლებული იქნება M240 ტყვიამფრქვევით.
- სტანდარტული საყოველთაო დანიშნულების ტყვიამფრქვევი სომხეთის არმიაში.
- სტანდარტული საყოველთაო დანიშნულების ტყვიამფრქვევი რუსეთის შეიარაღებულ ძალებში.
- შეიარაღებაშია რუსული და იუგოსლავიური წარმოების ვარიანტები, ძირითადად გამოიყენება ტანკებზე და ჯავშანავტომობილებზე
რესურსები ინტერნეტში
ორიგინალური მწარმოებლის საიტი
Modern Firearms
Modern Firearms—Pecheneg
http://www.kalashnikov.ru/upload/medialibrary/637/nazvalsya-gruzdem.pdf
http://www.kalashnikov.ru/upload/medialibrary/32b/ot-PK-kPKM.pdf
Technical data, instructional images and diagrams of the PK machine gun
7.62 mm Kalashnikov РК / PKS machine gun
PKM/PKMS Kalashnikov modernized machine gun
PKMT Kalashnikov modernized tank machine gun
PKMB Kalashnikov modernized armored personnel carrier machine gun
«Pecheneg» Kalashnikov infantry machine gun
NATIONAL GROUND INTELLIGENCE CENTER Operator’s Manual PK-Series General-Purpose Machinegun (May 2005)
სქოლიო
რუსეთის ცეცხლსასროლი იარაღები
ცეცხლსასროლი იარაღები